Phillips suola

Phillips koinga ( okon gamdakorafa koinga ) tir koinginda ke ekwa ke titickasa suola. Tazuk tir gamdakorackaf ise gu PH eltay zo bazecker. Tir amidaf gu Pozidriv koinga tisa ckaneon voldojeniasa. Gamdakoraf tazuk kan ISO 7045 preksa isu ISO 7046 zo tentur.

 Kira 
Bata koinga va konak gunt kapbure ludzekorafa koinga getcar :
 Logijafo licaso tolapo ;
 Wilufa is drikafa kotegira va xeka ko koinga ;
 Krilafa nubegara va xeka tatcesa va bubera ;
 Divnira ke xeka tici licara tuke eliwaf gentim ke koinga.

Bana ironokafa kira zvaker larde va kasafo licaso tolapo kimapar.

 Inda 
 Phillips merotaksuna koinga 
Bata koinga va mil kireem dam Phillips pulotafa koinga, vaxeda bana va istef kaikakam sodir. Batdume pilkovaf suolas enaav ta grisuolara zo gozanier.(fr) Quels sont les différents types d'empreintes ? , rupeyen ba 02/08/2020.

 Phillips ludzekorafa koinga 
Bata koinga tir zineks ke Phillips pulotafa koinga is ludzekorafa koinga. Batcoba va zaniera va toloy ord ke suolasiki nover. Bata koinga kan ZS eltay zo bazecker.

 Izva 
Phillips koinga gan John P- Thompson zo reduyur, voxen in va iasik me lajudulapayar nume va envaks pu Henry F- Phillips godoleyer.(en) What's the Difference: Phillips vs. Pozidriv , Homebuilding, rupeyen ba 02/08/2020. To Phillips va Phillips Screw Company sistu (en) The Phillips Screw Company phillips-screw.com, rupeyen ba 02/08/2020. reduyur ise va kor tukiewayar ise jupayar da inaf suolas bolk di vanpiyir preksa koe jontika raba ( tulon diremiasa raba ). American Screw Company sistu gu envara va mergilack ta keskotafa iara va bata suolinda zo vajgeyer ise va nuva lajupsoleyer. Taneafa kofavera tiyir bak 1936 ta kseara va Cadillac direm.(fr) Technique - cruciforme , restorefour.jpcor.fr, rupeyen ba 02/08/2020..

 Vuestexa 

180px|Phillips suola.

80px|Tima va ekwa ke Phillips suola.

180px|Phillips suola isu enaav.

|}

Phillips suola
Phillips suola